[image: image1.png]



הכנסת
PAGE  
2
ועדת הכספים
26/09/2017

הכנסת העשרים

יום שלישי, ו' בתשרי התשע"ח (26 בספטמבר 2017), שעה 12:45
<סדר היום:>
<שינויים בתקציב לשנת 2017.>
נכחו:

<חברי הוועדה:> 
משה גפני – היו"ר
מיקי לוי 
<מוזמנים:> 
	תקציבן, מנהל התכנון, משרד האוצר 
	–
	עידן הרשקוביץ

	רפרנטית ביטחון באג"ת, משרד האוצר 
	–
	ספיר איפרגן

	רפרנטית בטחון באג"ת, משרד האוצר 
	–
	ליאור בראון

	רפרנט ממשל ומינהל באג"ת, משרד האוצר 
	–
	אייל טולדו

	אגף תקציבים, משרד האוצר
	-
	יובל טלר חסון

	אגף תקציבים, משרד האוצר
	
	מעין ספיבק

	רמ"ד פנסיה ביטוח וחיסכון, משרד הביטחון 
	–
	אלירן קנטן

	תקציבן הקרן, משרד הביטחון 
	–
	אייל דולב

	כלכלן-מנהל תחום, משרד השיכון 
	–
	יוסי שבת

	תקציבנית, משרד הפנים 
	–
	ליאת פרוינד שפרן

	רח"ט שכר גמלאות ובקרה, המשרד לביטחון פנים 
	–
	סילביה  גריין

	רמ"ד תכנון תקציבי אג"ת, המשרד לביטחון פנים 
	–
	קובי  אזיקרי 

	ר' חוליית קרן בלאי את"ל, המשרד לביטחון פנים 
	–
	הראל  ריין 

	רמ"ד תחזוקת רכב את"ל, המשרד לביטחון פנים 
	–
	לירון  קציר 

	סמנ"כלית תכנון שרות ומדיניות, המרכז למיפוי ישראל 
	–
	רחל פיסם

	מנהל תחום תקציב, הרשות לחדשנות (המדען הראשי) 
	–
	יאיר צימבליסטה


<ייעוץ משפטי: >
שגית אפיק
<מנהל/ת הוועדה:>
טמיר כהן
<רישום פרלמנטרי:>
חנה כהן
<שינויים בתקציב לשנת 2017>
<היו"ר משה גפני:>
שלום לכולם, אני פותח את הישיבה. מספר פנייה לוועדה 116 עד 117 – תמיכות בענפי משק. 
<מיכל גבע:>
הפנייה נועדה לתקצב סך של 21,799 אלפי שקל ברשות לחדשנות בגין מערך הבדיקה של הבודקים המקצועיים ברשות לחדשנות. עד ההקמה של הרשות לחדשנות התקציב הזה ישב בסעיף אחר, בסעיף הטיפול של משרד הכלכלה. בעקבות ההיפרדות העודפים האלה הועברו לסעיף הטיפול, וכעת צריך להעביר אותם לרשות לחדשנות. 

<היו"ר משה גפני:>
יש לי הערה אליכם. היות שמדובר על הרשות לחדשנות ומדובר על תמיכות בענפי משק, זה לא משרד מוגדר. בגלל התקנון שיש לנו, צריך דברי הסבר מפורטים. זה התעכב בגלל שדברי ההסבר לא היו  מפורטים. היות שזה לא משרד – משרד יש לו אחריות על דברי ההסבר – אני מבקש שתיקחי את זה לתשומת ליבך ולהגיד את זה למי שצריך. זה התעכב שלא באשמתנו, אלא בגלל שדברי ההסבר היו דברי הסבר לא מספיקים. 

מי בעד אישור הפניות? מי נגד? מי נמנע? 

הצבעה

בעד –  הרוב
נגד – אין
נמנעים – אין

פניה 116 עד 117 אושרה.

<היו"ר משה גפני:>
הפניות אושרו. תודה רבה. 

מס' פנייה לוועדה 157 עד 159 – רשויות פיקוח. 

<דניאל מלצר:>
הפנייה נועדה לתקצב 23 מיליון שקלים בתקציב מינהל התכנון עבור תשלום לנפגעי אסון ורסאי, בהתאם להחלטה של ועדת תמיכות כללית. 

<היו"ר משה גפני:>
מה, עד היום?

<מיקי לוי (יש עתיד):>
עד שזה לא הגיע לבית-המשפט זה לא נגמר. אפשר היה לגמור את זה כבר לפני. 

<היו"ר משה גפני:>
כשהיה אסון ורסאי הייתי יושב-ראש ועדת הפנים. סיכמנו אז שמהר יינתנו פיצויים למשפחות. למה היה צריך כל כך הרבה זמן?

<דניאל מלצר:>
צריך לומר שהעיכוב היה בגלל ההליכים המשפטיים. לא המדינה לא העבירה. 

<שגית אפיק:>
למה היה צריך הליך משפטי?

<מיקי לוי (יש עתיד):>
באותו יום הגעתי הביתה בעשר וחצי וקיבלתי טלפון. 

<היו"ר משה גפני:>
היית אז מפקד המחוז?

<מיקי לוי (יש עתיד):>
נקראתי לבוא. אמרתי שישלחו שתי ניידות. אמרו לי: אתה לא מבין, יש שם צעקות, בלגאן אימים. אני יוצא לקשר ומבין את גודל המהומה. הוא ביקש את כל המוניות בירושלים, יש שם 600 איש. באתי, ראיתי תקרה שנפלה על תקרה, נפלה על תקרה, מחזות אימים, צעקות של אנשים מתחת להריסות. תגמרו את זה. 

<היו"ר משה גפני:>
הפעם היחידה במהלך הדיונים שאני שקיבלתי הבטחה. הייתי יושב-ראש ועדת הפנים ודנתי בעניין הזה של המשפחות. זה היה נורא ואיום, הדיונים היו קשים מנשוא. זה לא מוסיף כבוד. 

את מי אתה מייצג?

<עידן הרשקוביץ:>
אני תקציבן ממינהל התכנון. כשנקבל את הכסף בעצם אנחנו משלמים את פסק הדיון. 

<מיקי לוי (יש עתיד):>
ובזה סיימנו עם המשפחות?

<עידן הרשקוביץ:>
להבנתי, כן. 

<היו"ר משה גפני:>
מי בעד אישור הפניות? מי נגד? מי נמנע?

הצבעה

בעד –  הרוב
נגד – אין
נמנעים – אין

פניה 157 עד 158 אושרה.

<היו"ר משה גפני:>
הפניות אושרו. 

פניה מס' 173 – המשרד לביטחון הפנים. 

<אייל טולדו:>
פניה תקציבית זו נועדה לתגבר את קרן הבלאי של המשטרה בסך של 476 מיליון שקל בהרשאה להתחייב. קרן הבלאי של המשטרה נועדה לרכישה והחלפה של כלי רכב. בעקבות דוח מבקר המדינה על כמות העודפים שעברה בתקנה הזאת הוחלט להעביר אותה להרשאה להתחייב וכך למנוע העברה של עודפים עתידיים. 

<מיקי לוי (יש עתיד):>
למה לקחתם את המזומן והעברתם את זה להרשאה להתחייב? אם זה היה נשאר שם במזומן, זה לא היה מגיע בכלל לוועדת הכספים. זה כסף ששייך להם, מזה הם חיים, מזה הניידות, מזה הטייסות, מזה הכל. זה בדיוק כמו מינהל הרכב הממשלתי. מחר תשים יד גם על המינהל הרכב הממשלתי? למה, כי קל לכם לשים את היד על הכסף הזה?

<היו"ר משה גפני:>
שאלה טובה. תשובה. 

<אייל טולדו:>
כפי שהסברתי, מבקר המדינה ביקר את ההתנהלות בתקנה התקציבית הזאת - - - 

<היו"ר משה גפני:>
טוב שיש מבקר המדינה, על כל דבר יש תשובה: מבקר המדינה. תגידו מה המשרד. 

<אייל טולדו:>
מעבר לזה, ברכישת כלי רכב, ברגע שאתה יוצא להתקשרות לרכישת כלי רכב, עד שהרכב מגיע בפועל עוברים במקרה הטוב שלושה חודשים. זאת אומרת - - - 

<מיקי לוי (יש עתיד):>
מה שלושה חודשים? אתם עושים צחוק? שלושה חודשים?

<אייל טולדו:>
במקרה הטוב. 

<מיקי לוי (יש עתיד):>
נו, אז שלושה חודשים, אז זה צריך לעבור להרשאה להתחייב? מה אתם עושים בכסף?

<אייל טולדו:>
אנחנו לא עושים כלום, אנחנו לא משנים שום דבר במזומן. 

<מיקי לוי (יש עתיד):>
לקחתם את המזומן?

<אייל טולדו:>
לא. אנחנו נותנים הרשאה, ומנגד – על כל ביצוע שיהיה, הוא יתוקצב בהתאם להתחייבות והביצוע של אותה שנה. 

<מיקי לוי (יש עתיד):>
אם לא הייתם נוגעים בזה בכלל, זה לא היה צריך להגיע לוועדת הכספים, נכון? זה היה שייך להם?

<אייל טולדו:>
כן, נכון, אבל מצד שני יש העברה - - - 

<מיקי לוי (יש עתיד):>
אתם עכשיו, באמצעותנו, באמצעות הממשלה, שולטים בכסף ששייך להם. 

<אייל טולדו:>
חבר הכנסת, אם יורשה לי, ברגע שהתקנה הזאת מתוקצבת בתקציב מזומן, כל שנה עוברים עודפים רבים והממשלה לא יכולה לממש את כל התקציב שלה בשנה שוטפת. 

<מיקי לוי (יש עתיד):>
תכף תראה מה יהיה פה בהמשך ותבין למה אני מתרגז. 

<היו"ר משה גפני:>
מה זה? אז תגיד לי עכשיו מראש. 

<מיקי לוי (יש עתיד):>
בואו נמשיך את הדיון, אדוני, אני רוצה להרים יד בעד. 

<היו"ר משה גפני:>
אז מה הדיון?

<מיקי לוי (יש עתיד):>
אני רוצה להביא את זה להצבעה, שנהיה רוב אתה ואני. 

<היו"ר משה גפני:>
אני עושה מה שאתה אומר לי, שלא תהיה טעות. 

<מיקי לוי (יש עתיד):>
תודה רבה, ממתי אתה עושה מה שאני אומר לך?

<היו"ר משה גפני:>
הרבה פעמים. 

<מיקי לוי (יש עתיד):>
נכון.

<היו"ר משה גפני:>
ובמקרה הזה בוודאי. אתה מכיר את זה. 

<מיקי לוי (יש עתיד):>
כי מדובר כאן בטייסת. באימונים של הטייסת לשריפות, אם מחר - - -

<אייל טולדו:>
זה לא קשור לנושא הזה, זה רק לקרן הבלאי. 

<מיקי לוי (יש עתיד):>
זה רק להצטיידות של הניידות. אין בעיה. ביקשו בממשלה לפתוח תחנות משטרה במגזר הערבי, ואני בעד, יש שם בעיות קשות. אז אנחנו צריכים עכשיו להצביע בעד, כדי שהכסף יעבור. 

<היו"ר משה גפני:>
להצביע בעד? אני אצביע בעד. 

מי בעד אישור הפנייה? מי נגד? מי נמנע?

הצבעה

בעד –  הרוב
נגד – אין
נמנעים – אין

פניה מס' 173 אושרה.

<היו"ר משה גפני:>
הפנייה אושרה. 

<מיקי לוי (יש עתיד):>
כל ה-473 מיליון בהעברה התקציבית הזאת?

<אייל טולדו:>
בהרשאה להתחייב. 

<מיקי לוי (יש עתיד):>
אנחנו נטפל בנושא ההרשאה להתחייב גם מול מבקר המדינה, כי זה לא יכול להיות ככה. זה לא צריך לבוא לפה, זה כסף שלהם. בכלל, אני מבקש מכם שאת כל הכסף שמצטבר במינהל הרכב הממשלתי גם לקחת ולהעביר לוועדה לאישור. 

<אייל טולדו:>
אין שם כזה סכום שצריך להעביר. 

<מיקי לוי (יש עתיד):>
כמה כסף עודף יש שם?

<אייל טולדו:>
זה תלוי, כי הם מתחשבנים על זה בשנה שוטפת. הם אמורים לסיים את השנה אולי ב-100 מיליון שקל פלוס מינוס. 

<מיקי לוי (יש עתיד):>
עודף? זה לא כסף קטן, זה 100 מיליון שקל. 

<אייל טולדו:>
אבל זה לא בדיוק עודף. אלה התחייבויות עתידיות לרכישת כלי רכב וזו קרן חוץ תקציבית. 

<מיקי לוי (יש עתיד):>
אני הולך לעקוב אחרי זה, כי אני לא מוכן שתהיה איפה ואיפה. 

<אייל טולדו:>
בשמחה, אבל להבדיל מקרן הבלאי של המשטרה - - - 
<מיקי לוי (יש עתיד):>
אני מבקש לדווח לי. 

<היו"ר משה גפני:>
מיקי, יש לי בקשה אליך. אתה תעקוב אחרי זה שהוא ידווח לך על כל הדברים האלה ותאמר לי מה הסוף של העניין, מפני שאני הלכתי על זה בלנקו. 

מספר פניה לוועדה מס 174- תקציב משרד הבינוי והשיכון. 

<יובל טלר חסון:>
הפנייה נועדה לתקצוב הרשאה להתחייב בסך של כ-618 מיליון שקל וכן לביצוע התאמות בתקציב הפיתוח, שנועדו בעיקרם לתקצוב הרשאה בסך של מיליארד שקל לטובת חידוש ההסכם של המשרד עם חברת "עמידר" לניהול הדיור הציבורי; תקצוב הרשאה בסך של 490 מיליון שקל לטובת ביצוע עבודות פיתוח לבנייה חדשה בהתאם להתקדמות הביצוע באתרי הפיתוח של המשרד; תקצוב הרשאה להתחייב בסך של 175 מיליון שקל לטובת רכש דירות לזכאים ממתינים לדיור ציבורי כנגד הכנסות ממכר שהתקבלו בשנה זו ושהיו עודפות ביחס לתחזיות וביחס לשנה הקודמת; וכן תקצוב הרשאה בסך של 60 מיליון שקל לטובת יישום החלטת ממשלה בנושא של חתימה על הסכמי גג ביישובי הפריפריה. 
<היו"ר משה גפני:>
שאלות? האמת שהייתי צריך לעכב את זה, אבל אני לא רוצה עכשיו, לפני החג. 
מי בעד אישור הפנייה? מי נגד? מי נמנע?

הצבעה

בעד –  הרוב
נגד – אין
נמנעים – אין

פניה מס' 174 אושרה.

<היו"ר משה גפני:>
הפניה אושרה. 

פניה מס' 178 – חוק חיילים משוחררים. 

<ליאור בראון:>
הפנייה נועדה להעביר תקציב בסך 6 מיליוני שקלים עבור סיוע בדיור לחיילים בודדים, בהתאם לתזכיר חוק שעבר ביולי האחרון.

<היו"ר משה גפני:>
מי בעד אישור הפניה? מי נגד? מי נמנע?

הצבעה

בעד –  הרוב
נגד – אין
נמנעים – אין

פניה מס' 178 אושרה.

<היו"ר משה גפני:>
הפניה אושרה. 

דרך אגב, אני מתכוון לרכז את ההעברות ביום אחד. אנחנו מפזרים את זה. 

עודפים – 014 – 06. 
<מעין ספיבק:>
הפניה נועדה להעביר עודפים מ-2016 ל-2017 בסך של 4,578 אלפי שקלים, מתוכם 4,222 אלפי שקלים עבור מינהל החירום במשרד הפנים. מדובר בתגבור הרשויות המקומיות והכנתן למקרה של מצב חירום, העמדת מקלטים במצב תקין, קניית ציוד כמו גנרטורים וכד'. בנוסף עוד 356 אלפי שקלים מיועדים לרשות למאגר ביומטרי שבמהלך 2017 הפכה להיות חובה ולכן נדרשים עוד תקנים, מחשוב וכד'. 

<היו"ר משה גפני:>
שאלות? מי בעד אישור הבקשה? מי נגד? מי נמנע?

הצבעה

בעד –  הרוב
נגד – אין
נמנעים – אין

בקשה סר 014 – 06 אושרה.

<היו"ר משה גפני:>
ההודעה אושרה. 

בקשה מס' 016 – 18 – מענקים לרשויות מקומיות.

<מעין ספיבק:>
הפנייה נועדה להעביר עודפים מ-2016 ל-2017 בסך של 30.685 מיליון שקלים. 

<היו"ר משה גפני:>
יש לי שאלה. היה שינוי בהתיישבות הצעירה ביהודה ושומרון לקראת תקציב 2017. אנחנו נותנים פה עודפים של 2016. לפי איזה קריטריונים? 

<ליאת פרוינד שפרן:>
הקריטריונים שלפיהם חולקו אותם כספים מ-2016 הם גודל האוכלוסיה – 20%.

<היו"ר משה גפני:>
הבנתי. מילים של בית מרקחת אצלי לא עושות - . שינו את הקריטריונים ל-2017 ועכשיו זה עודפים מ-2016. ב-2016 היתה אפליה לרעה של מספר יישובים. אני שואל: לפי מה מחלקים את העודפים האלה? אם לפי 2016, אני לא מאשר את זה. היתה אפליה לרעה. אפשר לשאול מישהו במשרד הפנים? היתה אפליה לרעה, יש שם אנשים שלא יודעים שובעה. 

<ליאת פרוינד שפרן:>
אולי נחזור לפניה הזאת בהמשך?

<היו"ר משה גפני:>
נחזור, רק אין לנו הרבה זמן. בסדר, תשאלי. את הבנת מה שאני שואל? היה תקציב ב-2016 שהפלה לרעה כמה יישובים. ב-2017 משרד הפנים תיקן את זה ועשה קריטריונים אחידים. היות שמדובר על עודפים של 2016 אני רוצה לדעת לפי איזה קריטריונים זה יחולק – האם לפי 2016 או לפי 2017? תשאלי ותתני לי תשובה. 

בקשה מספר 006 – 43 – המרכז למיפוי ישראל. 

<יובל טלר חסון:>
הפנייה נועדה לתקצוב עודפים משוריינים בתקציב המרכז למיפוי ישראל בסך של 4.5 מיליון שקלים. לאור עיכוב בהשלמת הליכי מכרז בתום השנה שעברה לצורך רכישת שירותים מקצועיים לצילום אווירי, לצורך עדכון בסיס המידע הטופוגרפי הלאומי שמופעל על-ידי המרכז למיפוי ישראל, לכן מגיעה הבקשה עכשיו להשלמת העברת העודפים לצורך השלמת הליכי המכרז. 
<היו"ר משה גפני:>
אוקיי. אין לנו טענות למרכז למיפוי ישראל, נכון?

<יובל טלר חסון:>
גם לנו אין. 

<היו"ר משה גפני:>
מי בעד אישור הבקשה 006 – 43 ? מי נגד? מי  נמנע?

הצבעה

בעד –  הרוב
נגד – אין
נמנעים – אין

בקשה מס' 006 - 43 אושרה.

<היו"ר משה גפני:>
הבקשה אושרה. 

יש לך תשובה לעניין הפנייה הקודמת?

<מעין ספיבק:>
לי אין תשובה, ליאת יצאה לבדוק את זה. אם זה יעזור, אני כן יכולה להגיד לאיזה מועצות הכספים הלכו. 

<היו"ר משה גפני:>
זה לא משנה. זה הולך להרבה רשויות. 

<מעין ספיבק:>
אז היא תחזור עם תשובה. 

<ליאת פרוינד שפרן:>
יש לי תשובה. הקריטריונים מהשנה שעברה הם אותם קריטריונים של השנה ולאורך השנים. אמרו שהם לא משתנים. מדובר באותן ארבע מועצות אזוריות שלאורך השנים מקבלות לפי אותם קריטריונים: גוש עציון, הר חברון, מטה בנימין ושומרון. 

<מיקי לוי (יש עתיד):>
סט אחד. 

<היו"ר משה גפני:>
טוב, זה יידחה לאחר החג. 

<מיקי לוי (יש עתיד):>
ממש סט אחד. 

<היו"ר משה גפני:>
מה זה, לפי מה הקריטריון הזה?

<ליאת פרוינד שפרן:>
גודל אוכלוסיה - - - 

<היו"ר משה גפני:>
מה, אין גודל אוכלוסיה במקומות אחרים?

<ליאת פרוינד שפרן:>
גודל אוכלוסיה הוא 20% מהציון הכולל; סיווג סוציו-אקונומי – 8%; מספר יישובים בתוך המועצה האזורית – 72%. 

<מיקי לוי (יש עתיד):>
הורידו את הרמה של הסוציו-אקונומי, זה כדי לדפוק קצת את הפריפריה? הורידו את הרמה של הסוציו-אקונומי כך שמועצות אחרות נדפקות. זה רק 8%. סליחה, מה זה?

<היו"ר משה גפני:>
הורידו את הסוציו-אקונומי?

<מיקי לוי (יש עתיד):>
ל-8%. זה החלק המרכיב. 
<היו"ר משה גפני:>
אני לא מאשר את זה היום. 

תודה רבה, הישיבה נעולה. 

<הישיבה ננעלה בשעה 13:00.>

